[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.9.2005

COM(2005) 448 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

σχετικά με τα συνακόλουθα μέτρα των αποφάσεων απαλλαγής 2003 (περίληψη) – Συστάσεις του Συμβουλίου{SEC(2005) 1160}

ΠΙΝΑΚΑΣ ΠΕΡΙΕΧΟΜΕΝΩΝ

ΠΡΟΟΙΜΙΟ 3

I. Σύσταση του Συμβουλίου για τον γενικό προϋπολογισμό 4

α) Εισαγωγή (έγγραφο εργασίας της Επιτροπής, σημεία 1-4) 4

β) Δήλωση αξιοπιστίας (DAS) και συνοδευτικά πληροφοριακά στοιχεία(έγγραφο εργασίας της Επιτροπής, σημεία 6-11) 4

γ) Δημοσιονομική διαχείριση (έγγραφο εργασίας της Επιτροπής, σημεία 5 και 12-13) 5

δ) Ίδιοι πόροι (έγγραφο της Επιτροπής, σημεία 14-15) 5

ε) Η κοινή γεωργική πολιτική (έγγραφο εργασίας της Επιτροπής, σημεία 16-21) 5

στ) Διαρθρωτικά μέτρα (έγγραφο εργασίας της Επιτροπής, σημεία 22-26) 6

ζ) Εσωτερικές πολιτικές, συμπεριλαμβανομένης της έρευνας(έγγραφο εργασίας της Επιτροπής, σημεία 27-33) 6

η) Εξωτερικές δράσεις (έγγραφο εργασίας της Επιτροπής, σημεία 34-36) 7

θ) Προενταξιακή ενίσχυση (έγγραφο εργασίας της Επιτροπής, σημεία 37-40) 7

ι) Διοικητικές δαπάνες (έγγραφο εργασίας της Επιτροπής, σημείο 41) 7

κ) Χρηματοδοτικά μέσα και τραπεζικές δραστηριότητες(έγγραφο εργασίας της Επιτροπής, σημείο 42) 7

II. Αιτήματα προς την Επιτροπή σχετικά με τους οργανισμούς(έγγραφο εργασίας της Επιτροπής, σημείο 43) 7

III. Συμπεράσματα αναφορικά με τη συνέχεια της απαλλαγής 2002(Έγγραφο της Επιτροπής, σημεία 44-54) 8

IV. Ειδικές εκθέσεις του Ελεγκτικού Συνεδρίου(Έγγραφο της Επιτροπής, σημεία 55-63) 8

V. Ευρωπαϊκό Ταμείο ανάπτυξης (EΤΑΕ)(έγγραφο εργασίας της Επιτροπής, σημεία 64-66) 9

ΠΡΟΟΙΜΙΟ

Σύμφωνα με το άρθρο 276 της συνθήκης ΕΚ και το άρθρο 180β της συνθήκης Ευρατόμ, «η Επιτροπή καταβάλλει κάθε προσπάθεια ώστε να λαμβάνονται υπόψη οι παρατηρήσεις που συνοδεύουν τις αποφάσεις απαλλαγής και οι άλλες παρατηρήσεις του Ευρωπαϊκού Κοινοβουλίου σχετικά με την εκτέλεση των δαπανών, καθώς και τα σχόλια που συνοδεύουν τις συστάσεις απαλλαγής που διατυπώνει το Συμβούλιο. Μετά από αίτηση του Ευρωπαϊκού Κοινοβουλίου ή του Συμβουλίου, η Επιτροπή υποβάλλει έκθεση για τα μέτρα που έχουν ληφθεί με βάση αυτές τις παρατηρήσεις και σχόλια, και ιδίως σχετικά με τις οδηγίες που έχουν δοθεί στις υπηρεσίες οι οποίες έχουν αναλάβει την εκτέλεση του προϋπολογισμού. Οι εκθέσεις αυτές διαβιβάζονται επίσης στο Ελεγκτικό Συνέδριο»[1]

Η Επιτροπή, ενεργώντας κατόπιν αιτήματος του Συμβουλίου και του Κοινοβουλίου, παρουσιάζει την παρούσα έκθεση, η οποία αναφέρεται στις συστάσεις που διατύπωσε το Συμβούλιο στις 8 Μαρτίου 2005 και στα ψηφίσματα που εξέδωσε το Ευρωπαϊκό Κοινοβούλιο στις 12 Απριλίου 2005. Η έκθεση αυτή αφορά τις συστάσεις που εξέδωσε το Συμβούλιο σχετικά με τις απαλλαγές 2004. Μια ξεχωριστή συνοδευτική έκθεση αφορά τις συστάσεις που εξέδωσε το Ευρωπαϊκό Κοινοβούλιο σχετικά με τις απαλλαγές που χορηγήθηκαν για το οικονομικό έτος 2003[2].

Οι συνοδευτικές εκθέσεις υποβάλλονται στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο. Αυτές συνοψίζουν κάθε τομέα ή θέματα που έχουν τεθεί από το Συμβούλιο και το Ευρωπαϊκό Κοινοβούλιο, τα μέτρα που η Επιτροπή προτίθεται να λάβει ή έχει ήδη λάβει, καθώς και τις συστάσεις για τις οποίες η Επιτροπή δεν πρόκειται ή δεν είναι σε θέση να λάβει συνακόλουθα μέτρα.

Αυτές οι συνοπτικές εκθέσεις συμπληρώνονται με έγγραφα εργασίας της Επιτροπής στα οποία εκτίθενται λεπτομερώς οι απαντήσεις σε κάθε επιμέρους σύσταση τόσο του Συμβουλίου όσο και του Ευρωπαϊκού Κοινοβουλίου.

I. Σύσταση του Συμβουλίου για τον γενικό προϋπολογισμό

α) Εισαγωγή (έγγραφο εργασίας της Επιτροπής, σημεία 1-4)

Η Επιτροπή συμμερίζεται την απογοήτευση του Συμβουλίου όσον αφορά το ό,τι το 2003 το Ελεγκτικό Συνέδριο δεν ήταν ξανά σε θέση να χορηγήσει δήλωση αξιοπιστίας (DAS) σχετικά με μεγάλο μέρος των δαπανών. Γι’ αυτό τον λόγο, η Επιτροπή ανακοίνωσε την πρόθεσή της να εκπονήσει το 2005 έναν οδικό χάρτη για ένα πλαίσιο ολοκληρωμένου εσωτερικού ελέγχου. Στόχος είναι να καθοριστεί, σε στενή συνεργασία με το Ευρωπαϊκό Κοινοβούλιο και το Συμβούλιο, πώς μπορεί να βελτιωθεί το τρέχον εσωτερικό πλαίσιο ώστε να καταστεί δυνατό στην Επιτροπή να παράσχει στο Ελεγκτικό Συνέδριο τη λογική εξασφάλιση όσον αφορά τη νομιμότητα και την ομαλότητα των υποκείμενων πράξεων.

Το πλαίσιο ολοκληρωμένου εσωτερικού ελέγχου θα οικοδομηθεί επί των θετικών αποτελεσμάτων που επετεύχθησαν από τη μεταρρύθμιση του πλαισίου εσωτερικού ελέγχου της Επιτροπής. Η μεγάλη πλειονότητα των δράσεων της Λευκής Βίβλος έχουν ολοκληρωθεί, ιδίως όσον αφορά τα πρότυπα εσωτερικού ελέγχου. Η Επιτροπή θα συνεχίσει την εργασία της όσον αφορά την υλοποίηση αποτελεσματικών συστημάτων εσωτερικού ελέγχου και βελτίωσης των εκθέσεων ετήσιας δραστηριότητας και των δηλώσεων και των κρατήσεων που πραγματοποίησαν οι Γενικοί Διευθυντές. Η Επιτροπή θα εργαστεί περαιτέρω με τα κράτη μέλη για να βελτιώσει τους ελέγχους των ταμείων στα πλαίσια της κοινής διαχείρισης.

β) Δήλωση αξιοπιστίας (DAS) και συνοδευτικά πληροφοριακά στοιχεία (έγγραφο εργασίας της Επιτροπής, σημεία 6-11)

Τον Ιούνιο 2005, η Επιτροπή εξέδωσε ανακοίνωση στην οποία εκτίθεται ο ανωτέρω αναφερθείς οδικός χάρτης για ένα ολοκληρωμένο πλαίσιο εσωτερικού ελέγχου. Τώρα, οι υπηρεσίες της Επιτροπής εντοπίζουν τις διαφορές που υπάρχουν, κατά την άποψή τους, μεταξύ του ισχύοντος πλαισίου ελέγχου για κάθε τμήμα όλων των δημοσιονομικών δαπανών και των γενικών αρχών που ορίστηκαν από το Ελεγκτικό Συνέδριο στην γνώμη του αριθ. 2/2004, με ειδική έμφαση στους ελέγχους που περιορίζουν τους κινδύνους όσον αφορά τη νομιμότητα και την ομαλότητα των υποκείμενων πράξεων. Η Επιτροπή θα προτείνει την απαιτούμενη δράση για την αντιμετώπιση κάθε διαφοράς, καθώς και το χρονοδιάγραμμα υλοποίησης αυτής της δράσης, και θα το συζητήσει με το Ελεγκτικό Συνέδριο, το Συμβούλιο και το Ευρωπαϊκό Κοινοβούλιο.

Η Επιτροπή προτίθεται να καταλήξει σε συμφωνία με το Ευρωπαϊκό Κοινοβούλιο και το Συμβούλιο, εντός του Νοεμβρίου 2005, όσον αφορά τον τρόπο με τον οποίον το τρέχον εσωτερικό πλαίσιο μπορεί να βελτιωθεί ώστε να καταστεί δυνατό στην Επιτροπή να παράσχει στο Ελεγκτικό Συνέδριο τη λογική εξασφάλιση όσον αφορά τη νομιμότητα και ομαλότητα των υποκείμενων πράξεων. Γι’ αυτόν τον σκοπό, η Επιτροπή θα αρχίσει διαβουλεύσεις με τις κατάλληλες επιτροπές του Συμβουλίου και εντός του Οκτωβρίου 2005 θα υποβάλει την αρχική έκθεση που θα εξετάζει τον οδικό χάρτη για ένα πρωτόκολλο με τα κράτη μέλη.

Όσον αφορά το νέο σύστημα λογιστικής της Επιτροπής, το οποίο κατέστη λειτουργικό τον Ιανουάριο 2005 και χρησιμοποιείται τώρα από όλες τις Γενικές Διευθύνσεις, εκπονείται η εργασία για την επίτευξη των υπολοίπων στόχων και μέχρι τούδε δεν υπάρχουν σημαντικές καθυστερήσεις ή προβλήματα όσον αφορά την επίτευξη αυτών των στόχων.

γ) Δημοσιονομική διαχείριση (έγγραφο εργασίας της Επιτροπής, σημεία 5 και 12-13)

Η Επιτροπή έλαβε την προσήκουσα σημείωση του αιτήματος του Συμβουλίου για περισσότερο ακριβείς και ενημερωμένες εκτιμήσεις του προϋπολογισμού και περισσότερες πληροφορίες σχετικά με εκκρεμούσες δεσμεύσεις και δημοσιονομική υλοποίηση. Οι εκτιμήσεις του προϋπολογισμού βελτιώθηκαν σημαντικά, ιδίως όσν αφορά τις διαρθρωτικές πράξεις. Η Επιτροπή παρουσιάζει επίσης μια ετήσια έκθεση σχετικά με την εξέλιξη των υπολοίπων προς εκκαθάριση (RAL) και τις επιτυχείς προσπάθειες εξάλειψης «αντικανονικών RAL». Επιπλέον, η έκθεση του 2004 σχετικά με τη δημοσιονομική και οικονομική διαχείριση αναλύει το σωρευτικό καθεστώς υλοποίησης των βασικών πολυετών προγραμμάτων των Κοινοτήτων.

δ) Ίδιοι πόροι (έγγραφο της Επιτροπής, σημεία 14-15)

Η Επιτροπή συμφωνεί με το Συμβούλιο ότι θα πρέπει να πραγματοποιηθεί περαιτέρω πρόοδος όσον αφορά τη διαχείριση γεωργικών δασμολογικών ποσοστόσεων. Η Επιτροπή συνεχίζει να εκπονεί προτάσεις για απλοποίηση του διαδικαστικού πλαισίου, συμπεριλαμβανομένης της ανάπτυξης ενός κεντρικού και ολοκληρωμένου συστήματος IT (AMIS Quota). Όσον αφορά τη συνεχεία στην Πράσινη Βίβλο σχετικά με τους κανόνες προτιμησιακής προέλευσης, η Επιτροπή εξέδωσε στις 16 Μαρτίου 2005 ανακοίνωση σχετικά με τίτλο «οι κανόνες προέλευσης στα προτιμησιακά καθεστώτα – κατευθύνσεις για το μέλλον» (COM(2005)100 τελικό) η οποία παρέχει τις γενικές κατευθύνσεις που η Επιτροπή προτίθεται να ακολουθήσει και να προαγάγει στα πλαίσια όλων των προτιμησιακών καθεστώτων στα οποία συμμετέχει η Κοινότητα.

ε) Η κοινή γεωργική πολιτική (έγγραφο εργασίας της Επιτροπής, σημεία 16-21)

Η Επιτροπή θα εργαστεί περισσότερο δραστήρια μαζί με τα κράτη μέλη ώστε να βελτιωθούν τα συστήματα ελέγχου σε τομείς οι οποίοι δεν ελέγχονται μέσω του IACS και στους οποίους παρουσιάζονται ακόμη σοβαρά προβλήματα, όπως υψηλοί κίνδυνοι και επαναλαμβανόμενα λάθη. Για παράδειγμα, η Επιτροπή θα διασφαλίσει τη συνέχεια των υποθέσεων για τις οποίες οι πληροφορίες που παρείχαν τα κράτη μέλη εμφανίζονται λανθασμένες, Το 2005, ενισχύθηκαν οι δραστηριότητες λογιστικού ελέγχου στους ελέγχους ex-post.

Η Επιτροπή αντιμετωπίζει αποτελεσματικά τα ζητήματα αναθεώρησης ορισμένων διαδικασιών ελέγχου, τον εντοπισμό των επιδοτήσεων που αποτελούν ιδιαίτερα αντικείμενο απάτης και λάθους, τη βελτίωση των ελέγχων εποπτείας και τη χρησιμοποίηση αυτών των ελέγχων ως μέσου για σύγκριση μέσω πραγματοποίησης λεπτομερών αναλύσεων κατά τον καθορισμό του ετήσιου σχεδίου εργασίας. Η Επιτροπή πιστεύει ότι το τρέχον σύστημα στατιστικών εκθέσεων είναι επαρκές. Επιπλέον, τα αποτελέσματα των ελέγχων IACS που πραγματοποίησαν τα κράτη μέλη συμπεριλήφθηκαν στην ετήσια έκθεση δραστηριότητας 2004 του Γενικού Διευθυντή Γεωργίας.

Όσον αφορά την ανάγκη να διασφαλισθεί ότι οι οργανισμοί πιστοποίησης δίδουν την απαραίτητη προσοχή τόσο στα περιορισμένα τεκμήρια του λογιστικού ελέγχου όσο και στην εποπτεία, κατά τη διάρκεια του 2004, η Επιτροπή παρέσχε περαιτέρω οδηγίες και οργάνωσε διμερείς συναντήσεις με τους οργανισμούς πιστοποίησης και τους οργανισμούς πληρωμής αρκετών κρατών μελών κατά τις οποίες συζητήθηκαν τα ζητήματα εποπτείας και τεκμηρίωσης του λογιστικού ελέγχου. Κατά συνέπεια, οι οργανισμοί πιστοποίησης έδωσαν μεγαλύτερη προσοχή σε αυτά τα θέματα κατά την άσκηση της πιστοποίησης το 2004. Ως αποτέλεσμα, για το δημοσιονομικό έτος 2004, αποσυνδέθηκαν οι λογαριασμοί μόνο 5 οργανισμών πληρωμών, σε σύγκριση με τους 29 λογαριασμούς για το οικονομικό έτος 2003.

Η Επιτροπή εκπόνησε και εφάρμοσε ένα σχέδιο δράσης για να μειώσει τον κίνδυνο απάτης σ’ αυτόν τον τομέα. Η διαχείριση των σχετικών κινδύνων βελτιώθηκε σημαντικά. Η Επιτροπή δεσμεύτηκε να παράσχει στις αρχές των κρατών μελών ένα νέο κατάλογο τελωνειακών εγγράφων των βασικών 50 τρίτων χωρών. Το 2004 προκηρύχθηκε διαγωνισμός και υπεγράφη ετήσια σύμβαση στις 16 Δεκεμβρίου 2004 με τον υπερθεματιστή.

στ) Διαρθρωτικά μέτρα (έγγραφο εργασίας της Επιτροπής, σημεία 22-26)

Η Επιτροπή συνεχίζει τις προσπάθειές της για να αντιμετωπίσει την αδυναμία στο εποπτικό και ελεγκτικό σύστημα όσον αφορά τις διαρθρωτικές δαπάνες. Η Επιτροπή συνεχίζει τους λογιστικούς της ελέγχους των συστημάτων των προγραμμάτων 2000-2006, προβαίνει σε συστάσεις προς τα κράτη μέλη για την αντιμετώπιση των αδυναμιών που ευρέθησαν, συνεχίζει τη δράση που άρχισε, αναστέλλει τις πληρωμές εάν τα προβλήματα παρουσιάζουν σοβαρό κίνδυνο για τα κοινοτικά ταμεία και πραγματοποιεί δημοσιονομικές διορθώσεις. Το πλαίσιο διαχείρισης και ελέγχου για την περίοδο 2007-13 που πρότεινε η Επιτροπή στηρίζεται στην αποκτηθείσα εμπειρία, ενισχύει δε και διασαφηνίζει περαιτέρω τις αρμοδιότητες ελέγχου των κρατών μελών, ενώ παράλληλα τηρεί τις απαιτήσεις της αναλογικότητας. Όσον αφορά τις εκθέσεις ετήσιας δραστηριότητας, στις εκθέσεις των Γενικών Διευθυντών για το 2004 συμπεριλήφθηκαν πίνακες που συνοψίζουν τα κυριότερα στοιχεία συμπεριλαμβανομένων των αποθεματικών και θα εμφανίζονται μελλοντικά σ’ αυτές τις εκθέσεις.

ζ) Εσωτερικές πολιτικές, συμπεριλαμβανομένης της έρευνας (έγγραφο εργασίας της Επιτροπής, σημεία 27-33)

Όσον αφορά τα συστήματα εποπτείας και τους ελέγχους, η Επιτροπή ανέλαβε, κατόπιν σύστασης, τη δράση ενίσχυσης των δημοσιονομικών πληροφοριών σχετικά με τις καθυστερήσεις πληρωμών και βελτίωσης της παρακολούθησης της δημοσιονομικής εφαρμογής, για παράδειγμα εκπονώντας και παρακολουθώντας τακτικά τους δημοσιονομικούς πίνακες αποτελεσμάτων.

Όσον αφορά τη διαχείριση και τα συστήματα ελέγχου για το 6ο Πρόγραμμα Πλαίσιο (ΠΠ6), Έρευνας και Τεχνολογίας (ΕΤΑ), αναπτύχθηκαν και συνεχίζουν να αναπτύσσονται μέσα ΙΤ για να παράσχουν την πλήρη στήριξη των αξιολογήσεων των προτάσεων μέσω συμβάσεων πληρωμών και παρακολούθησης σχεδίων.

Όσον αφορά το Ευρωπαϊκό Ταμείο για τους πρόσφυγες, έχει αρχίσει η δράση για να αντιμετωπιστεί η αδυναμία εσωτερικού ελέγχου. Επιπλέον, η Επιτροπή θα συνεχίσει να συνεργάζεται με τα κράτη μέλη ώστε να εναρμονίσει περαιτέρω το περιβάλλον του ελέγχου σε εθνικό επίπεδο.

Όσον αφορά τη συνέχεια των στοιχείων που προέκυψαν από τους δημοσιονομικούς λογιστικούς ελέγχους ex-post και την ανάκτηση μη οφειλομένων πληρωμών, η Επιτροπή εισήγαγε ένα σύστημα υποβολής εκθέσεων για να συνδράμει τις οικονομικές υπηρεσίες στην παρακολούθηση των ανακτήσεων τους. Επιπλέον, ορίσθηκε και συμφωνήθηκε «μια κοινή πολιτική λογιστικού ελέγχου των Γενικών Διευθύνσεων Έρευνας για το ΠΠ6» και θα δημιουργηθούν βάσεις δεδομένων λογιστικού ελέγχου για την παρακολούθηση του λογιστικού ελέγχου.

η) Εξωτερικές δράσεις (έγγραφο εργασίας της Επιτροπής, σημεία 34-36)

Η Επιτροπή έλαβε την προσήκουσα σημείωση της πρόσκλησης του Συμβουλίου να συνεχίσει τη μεταρρύθμιση της εξωτερικής διαχείρισης. Γι’ αυτό, η πρόσφατη αναδιοργάνωση των υπηρεσιών EuropeAid στοχεύει σε περαιτέρω ενίσχυση του ρόλου της που έχει σταδιακά εξελιχθεί σε εποπτεία, συντονισμό και στήριξη της ανατεθείσας διαχείρισης των Αντιπροσωπειών της Επιτροπής. Επιπλέον, τα συστήματα παρατήρησης και ελέγχου της Επιτροπής στοχεύουν στη διασφάλιση της τήρησης εκ μέρους των συμβατικών εταίρων, όπως οι ΜΚΟ, των συμβατικών απαιτήσεων. Η εισαγωγή νέων μέτρων (όπως το CRIS Audit) θα συμβάλει στην περαιτέρω βελτίωση της ροής πληροφοριών αναφορικά με τα αποτελέσματα του λογιστικού ελέγχου σε κεντρικό επίπεδο.

θ ) Προενταξιακή ενίσχυση (έγγραφο εργασίας της Επιτροπής, σημεία 37-40)

Η Επιτροπή συνεχίζει να επιδιώκει τον στόχο της πλήρους εφαρμογής του συστήματος διευρυμένης αποκεντρωμένης υλοποίησης (EDIS), τόσο στα νέα κράτη μέλη όσο και στις υποψήφιες χώρες. Για όλα τα νέα κράτη μέλη εκδόθηκαν αποφάσεις διαπίστευσης για τα ταμεία του PHARE νωρίς το 2005 και θα μπορούσαν να βασιστούν στη συνδρομή (παρόλο που καταργείται σταδιακά) των ομάδων μετάβασης PHARE στις τοπικές αντιπροσωπείες της Επιτροπής. Στην έδρα, στη Γενική Διεύθυνση Διεύρυνσης, το Τμήμα παρακολούθησης της χρηματοοικονομικής συνδρομής θα παράσχει περαιτέρω ακριβή συνδρομή που στηρίζεται στην παρακολούθηση.

Όσον αφορά τις υποψήφιες χώρες, η συνδρομή για την εφαρμογή του EDIS επιδιώκεται μέσω συγκεκριμένων πρωτοβουλιών και μέτρων, συμπεριλαμβανομένων ομάδων εργασίας υψηλού επιπέδου, σεμιναρίων επιμόρφωσης και αναθεωρήσεων συστημάτων.

ι) Διοικητικές δαπάνες (έγγραφο εργασίας της Επιτροπής, σημείο 41)

Όσον αφορά τις διοικητικές δαπάνες όπου, όπως επισήμανε το Συμβούλιο, το Ελεγκτικό Συνέδριο ήταν σε θέση να χορηγήσει θετική DAS, η Επιτροπή προτίθεται να συνεχίσει την αποτελεσματική υλοποίηση της μεταρρύθμισης, συμπεριλαμβανομένων των προτύπων εσωτερικού ελέγχου, την ανάπτυξη μιας κοινής μεθοδολογίας αξιολόγησης του κινδύνου, τους ελέγχους ex-post και τον εσωτερικό λογιστικό έλεγχο.

κ ) Χρηματοδοτικά μέσα και τραπεζικές δραστηριότητες (έγγραφο εργασίας της Επιτροπής, σημείο 42)

Όσον αφορά τα χρηματοδοτικά μέσα υπέρ των μικρομεσαίων επιχειρήσεων, η Επιτροπή επιβεβαιώνει ότι είναι σε γενικές γραμμές ικανοποιημένη από την ποιότητα των εκθέσεων που έλαβε από το Ευρωπαϊκό Ταμείο Επενδύσεων (ΕΤΑΕ). Ήδη εφαρμόζονται συνεπείς κανόνες σχετικά με τις απαιτήσεις εγγυήσεων, καθώς και με τις κρατικές ενισχύσεις.

II. Αιτήματα προς την Επιτροπή σχετικά με τους οργανισμούς (έγγραφο εργασίας της Επιτροπής, σημείο 43)

Όσον αφορά τον Ευρωπαϊκό Οργανισμό Ανασυγκρότησης (EAR), η Επιτροπή, κατόπιν συστάσεως τους Συμβουλίου, συνεχίζει να λαμβάνει όλα τα κατάλληλα, όσο το δυνατόν, μέτρα στα πλαίσια της περιορισμένης αρμοδιότητάς της ως ενός από τα 26 μέλη (τα άλλα 25 μέλη είναι τα κράτη μέλη) του διοικητικού συμβουλίου του EAR. Η Επιτροπή έχει ήδη παράσχει συμβουλές, καθοδήγηση και συνδρομή στον EAR ούτως ώστε να μπορεί να εγγυηθεί τη συνέχεια σε όλες τις συστάσεις του Ελεγκτικού Συνεδρίου, Ο EAR είναι μια ενιαία οντότητα και νομικώς ξεχωριστή από την Επιτροπή, έχει δε συσταθεί με πρωτοβουλία των αρμοδίων για τον προϋπολογισμό αρχών και διέπεται από το άρθρο 185 του δημοσιονομικού κανονισμού όπως αναφέρεται στον κανονισμό του Συμβουλίου σχετικά με τον EAR στο άρθρο 9. Σύμφωνα με αυτόν τον κανονισμό, ο νομικώς ξεχωριστός EAR είναι αρμόδιος για τη διαχείριση και τον έλεγχο των ποσών που του παραχωρήθηκαν, εποπτευόμενος από το διοικητικό συμβούλιο και υποκείμενος σε εξωτερικό λογιστικό έλεγχο εκ μέρους του Ελεγκτικού Συνεδρίου. Η Επιτροπή εξετάζει περαιτέρω το νομικό πλαίσιο στο οποίο λειτουργεί ο EAR.

Πρέπει να διευκρινιστεί ότι η Επιτροπή δεν έχει «κοινή διαχείριση» με την ΑΗΕΚ (Αποστολή των Ηνωμένων Εθνών στο Κοσσυφοπέδιο). Η τελευταία δεν έχει συμβατικές σχέσεις με τον EAR όσον αφορά την υλοποίηση ορισμένων σχεδίων CARDS (Κοινοτική Βοήθεια για την Ανασυγκρότηση, την Ανάπτυξη και τη Σταθεροποίηση) για το εθνικό πρόγραμμα για το Κόσοβο. Η Επιτροπή θα επαναλάβει τις απόψεις του Συμβουλίου στα άλλα εποπτικά μέλη όσον αφορά το διοικητικό συμβούλιο.

III. Συμπεράσματα αναφορικά με τη συνέχεια της απαλλαγής 2002 (Έγγραφο της Επιτροπής, σημεία 44-54)

Η Επιτροπή έλαβε ή λαμβάνει υπόψη της τις συσταθείσες δράσεις για τη συνέχεια των συμπερασμάτων σχετικά με την απαλλαγή 2002, για παράδειγμα όσον αφορά τη βελτίωση των συστημάτων εποπτείας και ελέγχου σχετικά με τους τομείς της γεωργίας, του TEN-T (Διευρωπαϊκό Δίκτυο Μεταφορών), των εξωτερικών δράσεων, της προενταξιακής ενίσχυσης και των τραπεζικών πράξεων.

Δίδεται αυξημένη προσοχή στη συνέπεια της ερμηνείας και της καθοδήγησης όσον αφορά τις αξιολογήσεις εσωτερικού κινδύνου των Γενικών Διευθύνσεων που είναι αρμόδιες για τα διαρθρωτικά ταμεία. Η Επιτροπή έχει πραγματοποιήσει βήματα για τη βελτίωση των προβλέψεων δαπανών των κρατών μελών, αλλά άρχισε να βασίζεται στις δικές της εκτιμήσεις όσον αφορά τις ανάγκες πληρωμών, εκτιμήσεις οι οποίες βασίζονται στο μοντέλο εφαρμογής και στις προβλέψιμες τάσεις παρά στις προβλέψεις των κρατών μελών..

IV. Ειδικές εκθέσεις του Ελεγκτικού Συνεδρίου (Έγγραφο της Επιτροπής, σημεία 55-63)

Όσον αφορά την ειδική έκθεση 5/2003 σχετικά με τη χρηματοδότηση Phare και ISPA των περιβαλλοντικών σχεδίων στις υποψήφιες χώρες, η Επιτροπή θα αναλάβει τη συσταθείσα δράση για να μεγιστοποιήσει τη μελλοντική επίπτωση των σχεδίων. Για παράδειγμα, η περιορισμένη χρηματοδότηση επιχορηγήσεων θα αντιμετωπισθεί πιο αποτελεσματικά και η ικανότητα απορρόφησης θα αυξηθεί μέσω της ενίσχυσης της προετοιμασίας των σχεδίων και των δυνατοτήτων προκήρυξης διαγωνισμών..

Όσον αφορά την ειδική έκθεση 14/2003 σχετικά με τον υπολογισμό του γεωργικού εισοδήματος, έχει ξεκινήσει από την Επιτροπή μια μελέτη σκοπιμότητας για την ανάπτυξη και το κόστος των στατιστικών που μετρούν το επίπεδο ζωής του γεωργικού πληθυσμού στα κράτη μέλη της Ένωσης (η Eurostat είναι στο στάδιο ολοκλήρωσης της προκήρυξης διαγωνισμού που θα δημοσιευθεί σύντομα). Η οικονομική κατάσταση και τα επίπεδα εισοδήματος των γεωργικών επιχειρήσεων και του γεωργικού τομέα γενικά συνεχίζει να αποτελούν αντικείμενο τακτικής παρακολούθησης με βάση τα στοιχεία των ΔΓΛΠ (Δίκτυα Γεωργικής Λογιστικής Πληροφόρησης) και ΟΓΛ (Οικονομικοί Γεωργικοί Λογαριασμοί), των οποίων η εναρμόνιση και η συνέπεια ενισχύονται μέσω αυξημένης συνεργασίας μεταξύ των διαφόρων ενεχομένων υπηρεσιών.

Όσον αφορά την ειδική έκθεση 15/2003 σχετικά με τα προγράμματα μικροσχεδίων (ΠΜΕ) που χρηματοδοτήθηκαν από το ΕΤΑΕ, το Συμβούλιο σύστησε στην Επιτροπή να αναλάβει διάφορες δράσεις, όπως τη βελτίωση της οργάνωσης των κεντρικών υπηρεσιών, να παράσχει στις αντιπροσωπείες ακριβείς κατευθυντήριες γραμμές και να βελτιώσει την παρακολούθηση και τις μεθόδους μέτρησης των αποτελεσμάτων. Η Επιτροπή ανέλαβε ή αναλαμβάνει τώρα τις συσταθείσες δράσεις.

Όσον αφορά την ειδική έκθεση 1/2004 σχετικά με τη διαχείριση των έμμεσων δράσεων ΕΤΑ στα πλαίσια του 5ου Προγράμματος Πλαισίου Έρευνας και Τεχνολογικής Ανάπτυξης (1998 έως 2002), το συσταθέν μέτρο έχει ληφθεί και συνεχίζεται. Η απλοποίηση της υλοποίησης του ΠΠ6 σύμφωνα με το νομικό και δημοσιονομικό πλαίσιο έχει αποτελέσει τον κύριο στόχο. Ένα σχέδιο δράσης για τον εξορθολογισμό και την επιτάχυνση ασχολήθηκε με πολλά από τα ζητήματα που εντοπίστηκαν ως προβληματικά ή που χρήζουν βελτίωσης στα πλαίσια του ΠΠ6· η Επιτροπή πληροφόρησε το Συμβούλιο και την επιτροπή του προγράμματος για την πρόοδο που έχει επιτευχθεί. Στο μέλλον, οι προσπάθειες απλοποίησης θα λάβουν υπόψη όλες τις εν δυνάμει αλλαγές που μπορεί να είναι αναγκαίες στο νομικό και δημοσιονομικό πλαίσιο και τις περαιτέρω βελτιώσεις προς παράδοση του προγράμματος πλαισίου. Γι’ αυτόν τον σκοπό, ένα έγγραφο εργασίας για την απλοποίηση αποτέλεσε μέρος της πρότασης της Επιτροπής για το ΠΠ7 που εκδόθηκε στις 6 Απριλίου 2005. Έχει αρχίσει η εργασία για την υλοποίηση των προτάσεων που υποβλήθηκαν σ’ αυτό το έγγραφο.

Όσον αφορά την ειδική έκθεση 6/2004 σχετικά με την οργάνωση του συστήματος για τον εντοπισμό και την καταγραφή των βοοειδών στην Ευρωπαϊκή Ένωση (SIRB), η Επιτροπή έχει ήδη, στα πλαίσια της υφισταμένης νομικής κατάστασης, παράσχει συμβουλές και συνδρομή στα κράτη μέλη για τη σύσταση και τη διαχείριση βάσεων δεδομένων αναφορικά με τα βοοειδή. Ένα έγγραφο εργασίας για τη συγκριτική αξιολόγηση των εθνικών βάσεων δεδομένων έχει αναπτυχθεί για να συνδράμει τα κράτη μέλη στην περαιτέρω βελτίωση των βάσεων τους δεδομένων.

V. Ευρωπαϊκό Ταμείο ανάπτυξης (EΤΑΕ) (έγγραφο εργασίας της Επιτροπής, σημεία 64-66)

Η Επιτροπή έχει βελτιώσει περαιτέρω την αναγνωσιμότητα και την ακρίβεια της έκθεσης δημοσιονομικής διαχείρισης του ΕΤΑΕ όπως συνέστησε το Συμβούλιο. Το Συμβούλιο συνιστά επίσης να συμπεριληφθεί στην έκθεση δημοσιονομικής διαχείρισης του ΕΤΑΕ μια επισκόπηση των δαπανών διαχείρισης του ΕΤΑΕ που επιβαρύνουν τον γενικό προϋπολογισμό. Ωστόσο, επειδή οι δραστηριότητες που συνδέονται με το ΕΤΑΕ ενσωματώνονται σε άλλες δραστηριότητες της Επιτροπής που αφορούν αναπτυξιακές ενισχύσεις και πολιτικές σχέσεις με υπο ανάπτυξη χώρες, τα γενικά διοικητικά έξοδα που επιβαρύνουν τον γενικό προϋπολογισμό δεν μπορούν να διακριθούν σαφώς μεταξύ δραστηριοτήτων ΕΤΑΕ και άλλων δραστηριοτήτων. Όσον αφορά τη δημοσιονομική στήριξη, οι συμφωνίες περιλαμβάνουν συστηματικά ένα σημαντικό στοιχείο θεσμικής στήριξης. Όσον αφορά τα ποσά Stabex (Σύστημα σταθεροποίησης των εσόδων από εξαγωγές), η Επιτροπή εξέδωσε οδηγίες, με προθεσμίες, στις αντιπροσωπείες ώστε να διασφαλίσει στενότερη χρηματοδοτική παρατήρηση και ταχεία έγκριση όλων των εκκρεμών πλαισίων αμοιβαίων υποχρεώσεων.

* * *

[1] Βλέπε επίσης άρθρο 147 του δημοσιονομικού κανονισμού

[2] Απαλλαγή γενικού προϋπολογισμού 2003, απαλλαγή ΕΤΑ 2003, απαλλαγή οργανισμών 2003